13 Ntho e ’ngoe eo Jesu a ileng a bua le barutuoa ba hae ka eona hangata, ke bohlokoa ba ho ba le tumelo e matla. Ka mor’a hore barutuoa ba hlōlehe ho leleka modemona ho monna e mong, ba ile ba botsa Jesu ba re: “Ke hobane’ng ha re ile ra sitoa ho mo leleka?” Jesu o ile a re: “Ka lebaka la tumelo ea lōna e nyenyane. Etsoe kannete ke re ho lōna, Haeba le e-na le tumelo e boholo ba thollo ea mosetareta, . . . ha ho letho leo le ke keng la khona ho le etsa.” (Mat. 17:14-20) Nakong eohle ea tšebeletso ea hae, Jesu o ile a ruta barutuoa ba hae hore tumelo ke tšobotsi ea bohlokoa. (Bala Matheu 21:18-22.) Na re sebelisa menyetla eo re nang le eona ea ho imatlafatsa tumelong ka hore re sebelise tataiso e khothatsang eo re e fuoang likopanong tse khōlō le tse nyenyane hammoho le libokeng tsa Bokreste? Tsena hase lipokano tse thabisang feela empa ke liketsahalo tse re thusang hore re bontše hore re tšepa Jehova.